Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iraan lubas anda löögi Iisraelile;
võimalik rünnak võib viia kahe riigi otsese kokkupõrkeni.
Jeruusalemm kinnitas kõikumatut otsustavust
saavutada kõik sihid Hamasi suhtes Gaza maakitsusel.
USA, Prantsusmaa, ÜK, Saksamaa jt.
väljendasid raudkindlat toetust Iisraelile Iraani vastu,
Hiina ja Venemaa aga kutsusid vaoshoitusele.
Iisrael ei leebu - Jeruusalemm pani paika päeva Kaitseväe sissetungiks
Lõuna-Gaza piirilinna Rafah'sse.
Iisraeli poliitladvik on viimastel päevadel kinnitanud,
et 98. diviisi tagasitõmbamine Khan Yunis'est,
jättes 162. diviisi, sh Givati brigaadi,
tegutsema mitmes strateegilises ja taktikalises paigas enklaavi põhjaosas,
ei tähistanud sõja lõppu islamistliku Hamasiga ja selle kaasterroristidega.
Viime lõpule Hamasi pataljonide hävitamise, sh Rafah's.
Ükski jõud maailmas ei peata meid - on palju jõude, mis seda üritavad,
ent see ei aita, sest see vaenlane ei korda enam oma tegu
ega jää ka alles!
Oleme sellele pühendunud, ja igaüks teist siin baasis
aitab sellele sihile kaasa ühel või teisel moel; nii peabki olema!
Pärast sellist tegu me riigi vastu - seda ei korrata!
Peaminister Benjamin Netanyahu kordas ka üle Jeruusalemma sõjasihid,
nimetades konkreetselt nelja.
Meil on kolm sihti. 1) tuua tagasi me pantvangid -
kõik sõjaväelased, aga mitte ainult need, vaid kõik üheskoos.
Toome nad kõik tagasi!
2) kõrvaldada Hamas.
3) tagada, et Gaza ei kujutaks enam kunagi ohtu Iisraelile.
On ka neljas siht: Hamas on osa Iraani kurjuseteljest,
mis tahab meid hävitada.
Ja kui hävitame Hamasi, siis hävitame mitte ainult Hamasi, vaid ka telje.
Kõik Lähis-Idas istuvad tribüünil ja vaatavad, kes võidab väljakul,
Iisrael või Iraan ja ta käsilased.
Kes võidab?
Iisrael!
100%! Te juba teate!
Jeruusalemm on lisaks vankumatule vastupealetungile Hamasi vastu Gazas
võtnud meetmeid humanitaarabi veo suurendamiseks Palestiina enklaavi.
Hamas hoiab endiselt 133 pantvangi ja kasutab gazalasi inimkilbina,
seevastu Iisrael hõlbustab jätkuvalt humanitaarabi vedu Gazasse
ning leiab uusi võimalusi selle suurendamiseks.
Ehitame põhjapoolset kontrollpunkti,
uut maismaaväravat Iisraelist Põhja-Gazasse,
et saaks viia rohkem abi otse elanikele piirkondades,
kuhu veokitel on olnud raske ligi pääseda.
Need uued meetmed lubavad meil tuua rohkem abi ja veokeid,
mis tulevad Gazasse välismaalt, sh maismaaväravast Jordaaniaga.
Tasub märkida, et kolmapäeval inspekteeris
Kaitseväe Valitsuse Tegevuse Koordinaator Territooriumidel (COGAT)
tervelt 741 veokit ja lubas need Gazasse.
Ent vaid 267 neist 741 veokist läkitasid ÜRO ja muud välismaised abiühingud
ja vaid 146 neist vedasid toitu.
ÜRO peakorteris New York'is püüab Palestiina Omavalitsus
Iisraeli suhtes kurjakuulutavat poliitilist õhustikku ära kasutades
veenda Julgeolekunõukogu võtma vastu siduvat resolutsiooni,
mis sillutaks teed Palestiina riigi tunnustamisele ilma läbirääkimisteta.
See saadeti Julgeolekunõukogule ÜRO peasekretäri kaudu.
Toona oli see ajalooline hetk,
ja nüüd on see ajalooline hetk uuesti ellu kutsutud.
Ja loodame siiralt,
et 12 aastat pärast meie staatuse muutumist vaatlejariigiks
tõuseb Julgeolekunõukogu ellu viima üleilmset üksmeelt
kahe riigi lahenduse osas, võttes Palestiina riigi täisliikmeks.
Vastuseks PO püüdele vältida lahendust läbirääkimiste teel,
ehkki poliitiline protsess aitaks tõenäoliselt kaasa läbimurdele
praeguses sõjaõhustikus,
peab Iisrael Palestiina võtet ÜRO harta jämedaks rikkumiseks.
Palestiinlaste jaoks on ainus lahendus see, et juudiriik lakkab olemast.
Konflikti ei lahendata niimoodi!
See toob vaid rohkem verevalamist ja vägivalda
ja palju rohkem 7. oktoobreid.
Leppeks saab kokku leppida vaid läbirääkimiste laua taga,
mitte seda siin New York'is ühepoolselt peale surudes.
ÜRO on töötanud vastu rahule Lähis-Idas juba aastaid,
ent tänane tähistab aja algust, kust tagasiteed pole.
Jeruusalemm valmistub Iraani rünnakuks.
Pärast Iraani-mahitatud jõhkrat rünnakut Lõuna-Iisraelile,
mille teostasid Hamas, Iraani käsilane Palestiina Islamidžihaad
ja teised terrorirühmad 7. okt., millele lisandusid Iraani-õhutatud
Hezbollah' 'väheintensiivne' sõda Liibanonist Iisraeli vastu 8. okt.-st
ja Iraani käsilaste korduvad rünnakud Süüriast, Iraagist ja Jeemenist,
andis Iisraeli 1. apr. löögi hoonele Damaskuses Iraani konsulaadi kõrval,
mis võttis elu seitsmelt Iraani Rev. Kaardiväe Quds-üksuse ohvitserilt,
sh brigaadikindral Mohammad Reza Zahedi'lt,
kes juhtis selle rahvusvaheliselt terroristlikuks määratletud rühma
tegevusi Liibanonis ja Süürias.
Iraan on nüüd tõotanud anda kättemaksuks löögi Iisraeli ala pihta.
Lisaks Islamivabariigi kõrgeima juhi ajatolla Ali Khamenei
lubadusele maksta kätte
kinnitas Teherani esidiplomaat järgneval visiidil Damaskusesse,
et Iisraeli karistatakse,
ja pidas vastutavaks ka Washingtoni kui Jeruusalemma kaasosalist.
Tahan siit Damaskusest valjusti öelda:
USA on vastutav selle terrorirünnaku eest ja peab võtma vastutuse.
Iisraeli režiimi karistatakse.
Iraani Islamirevolutsiooni Kaardivägi ja sõjavägi
on tõstnud valmisoleku kõrgeimale tasemele.
Ka Iisraeli Kaitsevägi on tõstnud valmisolekut
ning saanud vajalikud volitused anda vastulööke Iraani ala vastu.
Oleme mitmesektorilises sõjas.
Pole põhjust paanikaks, ent pole ka kohta enesega rahuloluks.
Peame olema teadlikud olukorrast ja alaliselt valmis.
Teadke, et Iisraeli Kaitsevägi on valmis ja tegutseb kõikides sektorites:
lõunas, põhjas, Judeas ja Samaarias ning kaugetes sektorites.
Iisraeli Kaitsevägi oskab vastustada Iraani, nii rünnakul kui kaitses.
Oleme selleks valmis.
Meil on suurepärased kaitsesüsteemid ja me oskame neid jõuliselt kasutada
Iraani vastu nii kaugetes kui lähedastes kohtades.
Tegutseme koostöös USA ja teiste strateegiliste partneritega regioonis.
Kindral Halevi rõhutas veel,
et ehkki Iisrael on valmis Iraanile vastu astuma,
pole Islamivabariigist lähtuv oht pelgalt Iisraeli probleem.
Sõja algusest saadik püüab Iraan varju hoida ning väldib otsest osalust.
Sellegipoolest teame, et ta õhutab, juhib, rahastab ja edastab teadmisi
kõikidele oma käsilastele regioonis,
Hezbollah'st Liibanonis läbi Judea ja Samaaria kuni Jeemenini välja.
Iraan ohustab mitte üksnes Iisraeli.
Ta ohustab kogu araabia- ja läänemaailma.
Iraan on olnud ja jääb üleilmseks probleemiks.
Peaminister Benjamin Netanyahu
rõhutas külaskäigul Tel Nof'i õhuväebaasi F-15 tiiba
Jeruusalemma aluspõhimõtet oma vaenlaste suhtes.
Valmistume ka arenguiks teistes sektoreis.
Oleme võtnud aluseks põhimõtte:
kes teeb meile kurja, sellele teeme meie kurja.
Valmistume kohandama Iisraeli riigi julgeolekuvajadusi
nii kaitseks kui rünnakuks.
USA president Joe Biden, Briti peaminister Rishi Sunak,
Saksa kantsler Olaf Schultz, Prantsuse president Emmanuel Macron ja teised
on kõik väljendanud raudkindlat toetust Iisraelile,
hoiatades ühtlasi Iraani õhutamast pingeid regioonis täismõõtu sõjaks.
Mul pole teatada kõnedest, ent oleme rääkinud rea riikide ametivendadega,
mitte üksnes sel, vaid muilgi tasemeil,
et saata Iraanile väga selge sõnum, et ta ei peaks teravdama seda konflikti.
Bideni valitsus teatas Iraanile,
et ei osalenud verises rünnakus Damaskusele,
ent USA ametnikud on andnud Iraanile mõista,
et USA ei pelga seista õlg õla kõrval Iisraeliga;
ühtlasi paigutati lennukikandja USS Eisenhower löögirühm
Iisraeli rannikule lähemale.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui teile on õnnistuseks me saated,
mis põhinevad eranditult annetustel ja on seega saadaval tasuta,
võiksite teha annetuse me võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle me järgmistes uudistes.
Seniks šalom Jeruusalemmast!
Tõlge: Sulev Kivastik